ПОЛ ВЕРЛЕН

ВЪРВЯХ ПО ПЪТИЩА…

Част 0 от „Добрата песен“

Превод от френски: Кирил Кадийски, 1994

chitanka.info

Вървях по пътища коварни, странни

и изтощен, и заблуден.

Посочиха ми пътя твоите длани.

Аз виждах плаха светлинка пред мен —

безсилната надежда на зората; в мрака

от твоя взор просветна като ден.

Ни шум, ни стъпките в нощта на някой

ме спираха по пътя към целта,

че ти ми казваше: „Върви, не чакай!“

Сърцето мрачно, блъскащо в гръдта,

ридаеше по скръбните пътеки

и — дивен победител — любовта

ни свърза в радостта навеки.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги